વર્તમાન સમયમાં તમામ કંપનીઓ પોતાના કર્મચારીઓને ફોર્મ 16 આપી રહી છે. આ ફોર્મ હાથમાં આવતા જ દરેક વ્યક્તિના મનમાં એક જ પ્રશ્ન ઉઠે છે કે પોતાનું ટેક્સ રિટર્ન કેવી રીતે ફાઇલ કરવું? આ અંગે કોની સાથે વાત કરીએ, ક્યારે કરીએ, કેવી રીતે મહત્તમ લાભ મેળવી શકાય વગેરે વગેરે. સૌને એક જ મુશ્કેલી નડે છે કે ફોર્મ 16ની સાથે ટેક્સ રિટર્ન ફાઇલ કરવાનું કામ ગૂંચવણભર્યું છે. આ ગૂંચવાડો એટલા માટે પણ ઉભો થાય છે કારણ કે તે અંગે જરૂરી માહિતી હોતી નથી. અથવા કોઇ સાઇટ્સ ઇ ફાઇલિંગનો વિકલ્પ આપે છે તો તેમના પર વિશ્વાસ નથી આવતો.